લોજિકલ થિંકિંગ તમને ગમતું હોય તો આ ગેમ તમને ગમશે. એક તરફ લેસર લોન્ચર છે અને બીજી તરફ તેનું ટાર્ગેટ છે. વચ્ચે જુદા જુદા અંતરાય છે અને અલગ અલગ પ્રકારના રીફ્લેક્ટર્સ પણ છે. આપણે લેસર લોન્ચરને જરા વધુ પ્રેસ કરી લેસર કિરણની દિશા નક્કી કરવાની, સાથોસાથ જુદા જુદા રીફ્લેક્ટર્સને પણ એ જ રીતે ફેરવીને લેસર બીમ તેના પરથી રીફ્લેક્ટ થઈને આગળ વધી શકે એવી વ્યવસ્થા કરવાની છે. ગેમમાં ૧૨૦ લેવલ્સ છે અને પહેલા જ લેવલથી મગજ બરાબર કસવું પડશે.